
Phlegmatia  albadolens  doctoris  White  idem  sonat  ac infarctus 
membrorum  abdominalium  in  puerperis  doctoris  Gardien- 
apostemata  lactea  Puzos  ; infarctus  lacteum  , phlegmasia 
lactea  Levret  , etc.  ; quibus  nominibus  auctoribus  salutare 
p.acuit  unius  aut  amborum  membrorum  tedema  abdomi- 
na mm,  rei  potius  quamdam  telas  cellularis  phlegmasiam 
sive  simplex  sit  , sive  eant  comites  nox*  plus  minusve  le- 
tnales.  Cure  phlegmasia  puerperas  frequentior  vexat  non 
ipsarum  propria  tamen , cimi  per  graviditatem  non  semel  a 
uzos , qum  et  in  mare  a doctore  Rajer  fuerit  observata  Ut- 
cumque sit  maximam  cum  Arabum  elephantiasi , seu  morbo 
arbadum  glanduloso  nascenti  consanguinitatem  prse  se  ferre 
jamdudum  notavit  expertissimus  Gardien.  Cum  autem  ratum 
habuerit  eximius  observator  Hendy  Barbadum  morbum  in  glan- 
dulis, et  doctor  Alard  in  vasis  lymphaticis  inesse  , jam  fluere 
videtur  sponte  sua  ut  earumdem  partium  inflammatio  habeatur 
p egmatia  alba  dolens.  At  quaestio  sub  judice , quae  non  nisi 
cadaveribus  sectis  elucidari  potest. 

Jean  Godelroy  Zinn  glandulas  inguinis  sehirrosas  et  venae 
cruralis  lumen  angustissimum  miratum  fuisse  testatur  in  femina 
cujus  membrum  vivens  hydrope  laboraverat.  Haud  seciis , in 
femina  quae  eodem  morbo  lentata  fuerat , Tannton  venas  iliacam 
externam  cruralemque  coagulo  sanguineo  obturatas  deprehen- 
dit. Cujus  observati  non  absimile  reperit  Oldtnow.  Nil  praeterea 
de  tela  cellulari , glandulis  vasisque  lymphaticis.  Quod  si  his- 
tonis istis  adjicias  quasdam  inter  observationes  doctoris  Bouil- 
aut  et  avis  , compertum  habebis  nonnunquam  puerperas 
quodam  unius  amborumve  membrorum  abdominalium  hy- 

drope  vexari  , cujus  causa  physica  in  venarum  aut  systematis 
lymphatici  obturamento  deprehendi  potest  , inde  in  loculis 
telas  cellularis  lymphae  retentio  et  infarctus.  An  longe  distat 
hydrops  iste  ab  infiltratione  qua  nonnunquam  , teste  doctore 
Gardien  , afficiuntur  feminae  cacheclia  laborantes,  aut  quae  de- 
perditiones  passae  sunt  copiosissimas  ? Cum  autem  nequaquam 
in  historiis  supra  dictis  de  symptomatibus  et  cursu  morbi,  neque 
apud  doctorem  Gardien  de  noxis  cadavericis  mentio  est , mens 
hasret  incerta. 

Utcumque  judices , phlegmasia  alba  dolens  mera  seu  hydro- 
phlegmasia  puerperarum  a Puzos  , Levret  , Doublet , White  , 
Gardien  perbelle  adumbrata,  alias  in  sectis  victimarum  cada- 
veribus alterationes  exhibet.  Et  primum  noxae  telae  cellularis 
partis  affectae  plusminusve  mortiferae  occurrunt  notandae.  Nunc 
quidem  videre  licet  abcesculos  hic  et  illic  sublimia  inter  et  pro- 
funda musculorum  strata  disseminatos  ; nunc  autem  abcessus 
vastos  ima  regionum  clunalis,  iliacae,  popletideae  plantarisve 
loca  occupantes,  unde  per  musculorum  strata  serpent.  Quorum 
pus  modo  lac  albidine  mentitur  (i)  , nunc  cinereum  ; hic  flui- 
dum , illic  viseidum  deprehenditur.  Subculicularis  caeterum  tela 
cellularis  sero  obruitur  copiosissimo;  haud  aliter  subperilonealis 
tela  , et  saepius  mesorecti  nonnunquam  apostematibus  serosis 
vel  etiam  seroso-purulentis  infarcitur.  Inflammatae  occurrunt 
glandulae  inguinis  et  poplelidis lymphaticae , nec  non  et  vasa  in- 
ter eas  decurrentia  ; in  his  quidem  pus  fuit  detectum  , vel  etiam 
in  canali  thoracico.  Ramos  venae  cruralis  profundos  ejusque 
ramusculos,  venas  in  pelvi  habitantes,  venas  iliacas  inflam- 
matas cum  parietibus  crassissimis,  aut  saltem  puro  cum  san- 
guine hic  et  illic  permixto  redundantes,  mirati  sunt  proseeto- 
res.  Quam  ultimam  alteralionem  et  in  vena  cava  inferiori  non 
semel,  quinimo  et  in  atrio  cordis  dexlero  notarunt.  Nonnullis 
in  casibus  valde  mobilis  fuit  pubis  ossium  symphysis  , cujus 
carlilago  inter-arlicularis  mollita , ipsius  autem  fibrm  sero  san- 


(i)  Inde  apostemata  lactea  Puzos. 

guinolento  vel  etiam  purulento disjunctae.  Ilem  symphyses  sacro- 
iliacae inflammatae  , quod  procul  dubio  suaserunt  ligamentorum 
deglutinatio  , crassitudo,  et  rubellus  color , necnon  et  cartila- 
ginum inter-articularium  circum  circa  flavus  color.  Non  semel 
superficies  ossium  femorum  et  coxarum  articulares  puri  olidis- 
simo innatantes  viderunt,  tandem  et  saniem  fuscam  in  junctura 
femoro-tibiali  contentam  detexerunt. 

Quid  inde  nisi  nomine  phlegmasiae  albae  dolentis  designari 
plurimarum  partium  inflammatio  consueverit?  At  nova  lu- 
mina a symptomatibus  et  cursu  morbi  petamus.  Initio  morbi , 
auctoribus  Puzos  , Levret  , Doublet  , Gardien  , doloris  aut 
ponderis  sensus  in  pelvi,  mox  in  inguine,  in  parte  cruris 
superiori,  nonnunquam  et  in  membro  universo  plerumque  et 
maxime seciis  vasorum  trajectum,  ubi  decurrunt  lignae  rubellae, 
tactus  vel  levissimi  impatientes.  Uno  aut  duobus  elapsis  diebus, 
mitescit  dolor,  dum  erumpit  tumor  qui  inguen  primum  inva- 
dens a superioribus  ad  inferiora  progreditur.  • 

Quid  autem  prodit  dolor  a pelvi  incipiens?  An  semper  sym- 
physium phlegmasiam?  Responsum  in  promptu  est  : non 
enim  symphysium  phlegmasia  ab  omnibus  prosectoribus  fuit 
reperta.  Plerisque  in  casibus  contra  inflammationis  certa  vestigia 
in  pelvis  systemate  lymphatico  et  tela  cellulari  apparuere.  Inde 
concludi  potest  dolorem  pelvis  saepius  a telae  cellularis  et  syste- 
matis lymphatici  quam  symphysium  phlegmasia  proficisci.  Quod 
si  nunc  membrorum  symptomata  spectes,  fluctuat  animus  an 
systematis  lymphatici  aut  venosi  phlegmasiae  sunt  tribuenda. 
Arduum  est  , fateor  , judicium  , cum  nonnulla  plurimum 
valeant  observata  ut  opineris  ab  alterutrius  systematis  morbo 
posse  nonnunquam  dimanare.  Interea  si  animadvertas  haud  raro 
venarum  parietes  sanos  fuisse  deprehensos,  adeoque  pus  quo  re- 
dundabant absorptum  potius  quam  in  ipsis  natum  videretur, 
mens  inclinat  ut  symptomata  de  quibus  nuperrime,  saepius  tri- 
buantur glandularum  vasorumque  lymphaticorum  phlegmasiae, 


6 


quae  prosecturum  universorum  punxit  oculos.  Quod  suadere  vi- 
dentur sequentia  : 

i°  Symptomata  fere  haud  absimilia  phlegmatis  albas  dolen- 
tis, si  acerbitatem  excipias,  a glandularum  axillarium  phlegmasia, 
patenti  proficiscentia,  testantur  non  semel  observasse  in  puer- 
pueris  nonnulli  auctores,  e quibus  expertissimus  Gardien. 

2°  « Venis  phlegmasia  laborantibus,  tumet  tela  cellularis  cir- 
cumambiens  ; lympiialicis  autem  imflammatis,  tumor  jamjam in- 
vadit membrum  totum.»  (Hogson  etBreschet,  de  morbis  venarum 
et  lymphaticorum  dignoscendis.) 

3°  Tandem  pus  in  venis  deprehensum  fuisse  dictum  est,  at 
pus  in  vasis  circumvehi  potest  cpiin  lumen  obturet.  Quod  com- 
probant observata. 

Caeteriim  , quod  attinet  ad  apostemata  quae  supra  innuimus, 
non  nisi  a telae  cellularis  phlegmasia  dimanare  possu  ut.  Haec  omnia 
ciim  mente  reputem,  observata  interpretari  mihi  videor,  dicens  : 
pldegmatia  alba  dolens  habenda  est  inflammatio  quae  plerum- 
que in  plures  simul  partes  manum  injicit,  et  maxime  telam  cel- 
lularem systemaque  lymphaticum  ingruit.  Inde  eruas  doclores 
Gardien  et  Mercier  partem  solummodo  veritatis  aperuisse,  cum 
cedema puerperarum  phlegmasiae  glandularum  vasorumque  lym- 
phaticorum effectum  voluerint.  Non  enim  sufficit  sola  haec  in- 
flammatio noxis  venarum  , apostematibusque  quibus  strata  mus- 
cularia nonnunquam  sunt  dissecta,  explicandis.  Jam  propius 
veritatem  accedit  celeb.  Antonius  Petit,  qui  phlegmatiam  albam 
dolentem  habuit  veluti  phlegmonem  qua  tamen  magis  lymphatica 
quatn  sanguinea  vasa  infarciuntur;  quam  opinationem  compro- 
barunt plerumque  veram  secta  cadavera,  uti  supra. 

CURATIO. 

Veteres  medici  rati  fuerant  phlegmatiam  albam  dolentem 
lactis  a vagatione  proficisci;  quo  circa  ire  obviam  ingressurae  aut 
debellare  ingruentem  contendebant  remediis  quae  nomine  anti- 
lacteorum  magnifico  decorabant.  Quorum  sententia  procul  dubio 
explosa,  nos  tamen  recenliores  dissimulare  non  possumus  aliquid 
Puerperarum  morbis  proprium  praclici  pungere  oculos;  quod 
quidem  non  a lactis,  sed  elementorum  praesentia  certe  dimanat. 
Itaque  non  dejicimus  remedia  vulgo  et  immerito  anti-Jactea;  at 
pro  re  nata,  nonnunquam  manu  avara  propinamus.  Cseterum 
curatio  phlegmati ae  albae  dolentis  in  duas  partes  dividi  potest. 
Initio  morbi,  fuganda  inflammatio  tum  venae  sectione,  cinn  hi- 
rudinibus, necnon  et  cataplasmatibus  aut  fomentationibus  circa 
partes  dolentes  impositis.  Primum  auxilium  Puzos  et  Ant.  Petit 
plurimi  habebant;  quod  laudandum  maxime  est,  ut  membrum 
universum  valde  dolet,  et  circa  pelvim  aut  juncturas  phlegmasiae 
reconditur  pestifer  fome.  Interea  de  hoc  sobrietatem  praedicat 
practicus  Gardien , cum  puerperae,  detracto  sanguine  copio- 
sissimo, ad  febrim  ad jnamicam  facile  vergunt;  quod  suadere  vi- 
dentur Doublet  observata.  Hirudines  autem  maxime  prosunt 
circa  genitalia  appositae,  si  lochia  evanuerint,  et  secus  partem 
membrorum  internam  si  dolor  et  rubor.  Non  semel  audivi  a 
prof.  Fouquier,  hanc  medendi  rationem  in  manibus  suis  quasi 
spes  superasse , et  non  in  solo  casu.  Hanc  addas  observationem 
quam  a doctore  Trousseau  accepi. 

•<  Femina  nutrix,  quas  sex  menses  a puerperio  optime  se  habe- 
bat, prole  i,  scarlatina  jugulata,  post  quindecim  dies  elapsos 
corripitur  doloribus  in  ima  pelvi  cruciantibus,  unde  membro- 
rum abdominalium  secus  partem  internam  decurrunt.  Quas  ultima 
pars  tactus  valde  impatiens.  Quin  et  accenderat  febris  ingens,  et 
jam  tumuerant  membra,  cum  tertii  die  a morbo  ingruenti,  liy- 

rudines  copiosissimae  ab  interno  malleolo  usque  ad  hypogastrium 
impositae  fuerint.;  quas,  adjuvanti  apozemate  dicto  le petit  lait  de 
Weiss,  citissime  morbum  fugavere.  Neque  est  parvi  auxilii  succio 
mammarum  naturalis  aut  artificialis.  Hic  tandem  balnea  tepida  , 
clysmata  mueilaginosa  alvum  quotidie  lenientia  , haud  minus  in 
prima  morbi  periodo  quam  cibi  abstinentia  et  potus  diluentes  con- 
ferunt. Nonnulli  corticem  peruvianum  dedere,  quem  suadere 
vitientur  circuitus  febris  intermittentis  qui  morbum  nonnunquam 
stipantur.  Ut  non  semel  profuerit , haud  secus  in  tabem  pulmo- 
narem cui  it  comes  quasi  mera  febris  intermittens  quibusdam  in 
casibus,  equidem  non  refragatur  ingenium.  At  remedium  a natura 
morbi  abhorret. 

Quod  si  non  victus  fuerit  morbus,  aut  phlegmasia  tamen  sopita, 
perseveret  membrorum  tumor,  ad  auxilium  vocanda  vesicantia, 
resolutiva  topicaaPuzos  et  Levret  admodum  laudata;  quae  quidem 
in  periodo  inflammatorio  nocerent , plerumque  nunc  prosunt, 
scilicet  fomentationes  aromaticae  aut  lessiviorum  alcalinorum,.  Ne- 
que contemnendi  potus  aperiti vi  acetale  aut  sulfate  polassae  con- 
diti. Tandem  morbo  diuturnitate  senescente,  si  primae  viae  bene 
se  habeant,  neque  inflammatorius  fomes  reconditus  in  alvo  lateat, 
danda  sunt  scilla,  digitalis  purpurea  , purgantia  necnon  sudifica. 
Quum  autem  aegra  morbo  valde  debilitatur , ' rhabarbarum  et 
cortex  peruvianus  maxime  prosunt. 

Quae  curatio  non  solum  a practicorum  experientia,  sed  etiam 
a natura  morbi  sectis  cadaveribus  elucidata,  dimanat.  Quum 
autem  assentiantur  reeentiores  medici,  inde  eruas  nullum  reme- 
dium ad  phlegmasiam  albam  dolentem  curandam  conferre  spe- 
cialiter. 


rixis. 


